da da da da da da nb da et da en da en da da en da en da da da nb da da da nb da en en
Regnen havde hovedrollen i topopgøret - Svanholm Cricketklub
Onsdag d. 17. august 2016 kl. 21:46 af Henrik Pfaff
Der var lagt op til en sand gyser på Svanholm Park, da KB var på besøg. Det rene topopgør mellem København og Vestegnen. Der var ingen tvivl om, at vinderen af denne kamp ville komme et skridt tættere i mesterskampen sammen med de forsvarende mestre fra Skanderborg. KB kom med et enkelt nederlag i bagagen – vi med to. Kravet var enkelt for vores vedkommende: Vind eller forsvind.
Vi tabte lodtrækningen og blev sendt i marken på en tør morgen med en smule vind. Fra start kastede vi disciplineret, hvilket også gav pote. Vi fik et par hurtige gærde. Til gengæld var vores markspil ikke det bedste. Rettere sagt meget sløjt. Flere nemme bolde røg forbi os, og KB fik lov til at vinde ”ener-spillet” i indercirklen, hvor vi stod på hældene. Det fik vi dog heldigvis lavet om på. Med to løbet-ud og seks greb (Hasan Rashid citeret for tre) kom vi godt tilbage i kampen. Vi fik hjulpet vores kastere, hvor en skadet Basit Javed førte an med 3-45. KB endte med 214 for alle.
Basit Raja kæmper med et dårligt højre ben, men kan stadig få bolden til at rejse sig
Men hvis han laver alt for mange apeller på denne måde vil han også få problemer med venstre fod
Det lignede et deja-vu. Samme modstander, samme kulisse og nogenlunde samme score. Ligesom sidste opgør mod KB. Og det startede også på samme måde. Saif Ahmad (21) og Zameer Khan (31) cruisede igennem, indtil regnen silede ned. Regnvejrsstop. Efterfølgende klarede det så småt op, og man kan stille et stort spørgsmålstegn ved, hvorfor der slet ikke blev spillet i de godt og vel to timer, hvor der ingen regn var. Kun dommerne kender svaret.
Det begynder at gå galt. Mads Henriksen kastes ud
Først sweepede Zishan Shah med fatalt resultat mod KB´s træner og her gør Amjad Khan det samme. 2 x ben for
DL-systemet gav os et nyt target. Vi skulle nu score seks i overen på en våd og tung bane. Efterfølgende røg både Saif og Zameer, men brødrene Hamid (21) og Zishan Shah (23) fik os ind i kampen igen med en gærdestand på 46 point.
Atter regnede det, og vi skulle nu lave 25 point på to overs, hvilket viste sig at være en for stor en mundfuld for vores gærdespillere. Vi tabte med 10 point.
2. holdet slår Husum.
Said Alam spillede igen en dejlig halvleg hjemme mod Husum (68) og havde sammen med Usman Akram (33) en åbningsgærdestand på 96, da vi skulle jagte Husums 171 (Sahadat Riaz 4/28). Godt det samme for de efterfølgende raslede ud, så en determineret 5 gærdetand mellem anfører Raja Khan og Sahadat Riaz var nødvendig for at genetablere ro og orden og sejr.
Det er dejligt at se, hvordan Said gang på gang spiller flotte halvlege. Her er en spiller, der virkelig har udviklet sig i seniorårene.
Trods 12 turneringspoints for lige så mange kampe er rækken så lige, at vi hverken kan føle os sikret mod en 1. plads – eller nedrykningsplads.
Sonnich Thacker spillede en af sine flotteste halvlege mod Malmøhus (38), men de øvrige raslede ud, så holdet kun lavede 109 som svar på modstandernes 169.